b'\n_START_ARTICLE_\nRajendra Pachauri\n_START_PARAGRAPH_\nRajendra Kumar Pachauri (s. 20. elokuuta 1940  Nainital, Intia) intialainen taloustieteen ja tuotantotalouden tohtori. Pachauri on osallistunut ilmastonmuutospaneelin IPCC:n ty\xc3\xb6h\xc3\xb6n vuodesta 1995 ja toiminut sen johtajana vuodesta 2002 alkaen. _NEWLINE_Pachauri erosi teht\xc3\xa4v\xc3\xa4st\xc3\xa4\xc3\xa4n 24. helmikuuta 2015, kun entinen ty\xc3\xb6toveri on syytt\xc3\xa4nyt h\xc3\xa4nt\xc3\xa4 seksuaalisesta h\xc3\xa4irinn\xc3\xa4st\xc3\xa4._NEWLINE_Pachauri on opiskellut Yhdysvalloissa North Carolina State Universityss\xc3\xa4, ja suorittanut tohtorin tutkinnon sek\xc3\xa4 tuotantotaloudessa (industrial engineering)  ett\xc3\xa4 taloustieteess\xc3\xa4. H\xc3\xa4n on luennoinnut mm. Yhdysvaltain ja Intian yliopistoissa, ollut tutkijana Maailmanpankissa ja toiminut neuvonantajana YK:n kehitysohjelmassa (UNDP) vuosina 1994\xe2\x80\x931999. Pachauri on ollut j\xc3\xa4senen\xc3\xa4 useissa kansallisissa ja kansainv\xc3\xa4lisiss\xc3\xa4 johtokunnissa ja komiteoissa (tieteellinen, tutkimus, kunnallinen, ammatillinen ja yritykset). H\xc3\xa4n on saanut korkean intialaisen palkinnon Padma Bhushan Intian presidentilt\xc3\xa4 tammikuussa 2001._NEWLINE_Pachauri on It\xc3\xa4-Suomen yliopiston kunniaprofessori. Presidentti Tarja Halonen my\xc3\xb6nsi Pachaurille Suomen Valkoisen Ruusun ritarikunnan kunniamerkin vuonna 2010. H\xc3\xa4nen johtamallaan monialakonserni TATA:n tukimusyksik\xc3\xb6ll\xc3\xa4 TERI:ll\xc3\xa4 toimisto Joensuussa It\xc3\xa4-Suomen yliopiston kampuksella.'